2006D0504 — SL — 23.11.2007 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 12. julija 2006 o posebnih pogojih, ki urejajo določena živila, uvožena iz nekaterih tretjih držav, zaradi nevarnosti onesnaženja teh živil z aflatoksini (notificirano pod dokumentarno številko C(2006) 3113) (Besedilo velja za EGP) (2006/504/ES) (UL L 199, 21.7.2006, p.21)

spremenjena z:









▼B

ODLOČBA KOMISIJE

z dne 12. julija 2006

o posebnih pogojih, ki urejajo določena živila, uvožena iz nekaterih tretjih držav, zaradi nevarnosti onesnaženja teh živil z aflatoksini

(notificirano pod dokumentarno številko C(2006) 3113)

(Besedilo velja za EGP)

(2006/504/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane ( 1 ), in zlasti člena 53(1)(b)(ii) Uredbe, ob upoštevanju naslednjega: (1) Znanstveni odbor za prehrano je ugotovil, da je aflatoksin B1 močan genotoksičen kancerogen in da celo v izredno majhnih količinah prispeva k nevarnosti povzročitve raka jeter. (2) Uredba Komisije (ES) št. 466/2001 z dne 8. marca 2001 o določitvi mejnih vrednosti nekaterih kontaminatov v živilih ( 2 ) določa dovoljene mejne vrednosti za nekatere onesnaževala in zlasti alfatoksine v živilih. Te mejne vrednosti za alfatoksine so bile v določenih živilih iz nekaterih tretjih držav redno presežene. (3) To onesnaženje resno ogroža javno zdravje v Skupnosti, zato je treba sprejeti posebne pogoje na ravni Skupnosti. (4) Odločba Komisije 2000/49/ES z dne 6. decembra 1999 o razveljavitvi Odločbe 1999/356/ES in sprejetju posebnih pogojev za uvoz arašidov in nekaterih izdelkov iz arašidov s poreklom ali izvorom iz Egipta ( 3 ) določa posebne pogoje za uvoz arašidov in nekaterih izdelkov iz arašidov s poreklom ali poslanih iz Egipta. (5) Odločba Komisije 2002/79/ES z dne 4. februarja 2002 o uvedbi posebnih pogojev za uvoz arašidov in nekaterih izdelkov iz njih s poreklom ali poslanih s Kitajske ( 4 ) določa posebne pogoje za uvoz arašidov in nekaterih izdelkov iz njih s poreklom ali poslanih s Kitajske. (6) Odločba Komisije 2002/80/ES z dne 4. februarja 2002 o uvedbi posebnih pogojev za uvoz fig, lešnikov in pistacij in nekaterih izdelkov iz njih s poreklom ali poslanih iz Turčije ( 5 ) določa posebne pogoje za uvoz fig, lešnikov in pistacij in nekaterih izdelkov iz njih s poreklom ali poslanih iz Turčije. (7) Odločba Komisije 2003/493/ES z dne 4. julija 2003 o uvedbi posebnih pogojev za uvoz neoluščenih brazilskih orehov s poreklom ali poslanih iz Brazilije ( 6 ) določa posebne pogoje za uvoz neoluščenih brazilskih orehov s poreklom ali poslanih iz Brazilije. (8) Odločba Komisije 2005/85/ES z dne 26. januarja 2005 o uvedbi posebnih pogojev za uvoz pistacij in nekaterih iz pistacij pridobljenih izdelkov s poreklom iz Irana ali poslanih od tam ( 7 ) določa posebne pogoje za uvoz pistacij in nekaterih iz pistacij pridobljenih izdelkov s poreklom iz Irana ali poslanih od tam. (9) Številni posebni pogoji za uvoz živil iz odločb 2000/49/ES, 2002/79/ES, 2002/80/ES, 2003/493/ES in 2005/85/ES iz Brazilije, Kitajske, Egipta, Irana in Turčije so enaki. Za jasnost zakonodaje Skupnosti je zato treba z enotno odločbo uvesti posebne pogoje za uvoz teh živil iz navedenih tretjih držav, zaradi nevarnosti onesnaženja teh izdelkov z aflatoksini. (10) Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali ( 8 ), določa usklajen okvir splošnih pravil za organizacijo takšnega uradnega nadzora na ravni Skupnosti. (11) Za določena živila iz nekaterih tretjih držav so potrebni posebni dodatni ukrepi. (12) Ukrepi iz te odločbe, zlasti kar zadeva živila iz Irana in Brazilije, pomembno vplivajo na sredstva za nadzor v državah članicah. Zato je primerno zahtevati, da vse stroške, ki nastanejo pri vzorčenju, analizah in skladiščenju, ter stroške, ki nastanejo zaradi uradnih ukrepov glede pošiljk, ki se ne držijo določb v zvezi z uradnim nadzorom živil iz Irana in Brazilije v skladu s to določbo, poravnajo zadevni uvozniki ali nosilci živilskih dejavnosti. (13) Iz ugotovitev misije Urada za prehrano in veterino Evropske komisije („Food and Veterinary Office – FVO“) se lahko sklepa, da Brazilija trenutno ne more zagotoviti zanesljivih rezultatov analize ali jamčiti neoporečnost lotov glede certificiranja pošiljk neoluščenih brazilskih orehov. Poleg tega se lahko sklepa, da je trenutni uradni nadzor vrnjenih lotov neustrezen. Zato je primerno omejiti analize na uradni laboratorij, ki lahko zagotovi jamstvo v zvezi z rezultati analiz, in uvesti stroge pogoje v zvezi z vračanjem neustreznih lotov. Če navedeni strogi pogoji niso izpolnjeni, je treba naknadne neustrezne lote uničiti. (14) V interesu javnega zdravja morajo države članice Komisiji vsake tri mesece predložiti poročilo o vseh rezultatih uradnega nadzora, izvedenega pri pošiljkah živil, zajetih v tej odločbi. Takšna poročila se dodajo obveznostim obveščanja v okviru sistema hitrega opozarjanja na nevarnosti hrane in krme, vzpostavljenega z Uredbo (ES) št. 178/2002. (15) Pomembno je zagotoviti, da se vzorčenje in analize pošiljk živil iz te odločbe v vsej Skupnosti izvajajo usklajeno. Prav tako je treba v okviru te odločbe vzorčenje in analize izvajati v skladu z določbami Uredbe Komisije (ES) št. 401/2006 z dne 23. februarja 2006 o določitvi metod vzorčenja in analiz za uradni nadzor vsebnosti mikotoksinov v živilih ( 9 ). (16) Postopek iz te odločbe se pregleduje na podlagi jamstev, ki jih posredujejo pristojni organi zadevnih tretjih držav, in na podlagi rezultatov uradnega nadzora, ki ga izvajajo države članice, da bi ocenile, ali posebni pogoji zagotavljajo zadostno raven varovanja javnega zdravja znotraj Skupnosti in ali so ti še potrebni. (17) Odločbe 2000/49/ES, 2002/79/ES, 2002/80/ES, 2003/493/ES in 2005/85/ES je zato treba razveljaviti. (18) Ukrepi, predvideni s to odločbo, so v skladu z mnenjem Stalnega odbora za živilsko verigo in zdravje živali – ob upoštevanju naslednjega: SPREJELA NASLEDNJO ODLOČBO:







▼M1

Člen 1

Področje uporabe

▼M2

Ta odločba se uporablja za živila iz točk (a) do (g) ter za predelana in sestavljena živila, ki so pridobljena iz bistvene količine živil iz točk (b) do (g) ali ki vsebujejo bistveno količino živil iz točk (b) do (g). Vendar pa se ne uporablja za pošiljke živil do vključno 5 kg bruto mase.

Šteje se, da živila vsebujejo bistveno količino živil iz točk (b) do (g), kadar vsebujejo najmanj 10 % teh živil.

▼M1

(a) Naslednja živila s poreklom ali poslana iz Brazilije: (i) neoluščeni brazilski orehi, ki spadajo pod oznako KN 0801 21 00; (ii) mešanice oreškov ali suhega sadja, ki spadajo pod oznako KN 0813 50 in vsebujejo neoluščene brazilske orehe; ▼M3 (iii) arašidi, uvrščeni pod oznako KN 1202 10 90 ali 1202 20 00; (iv) arašidi, uvrščeni pod oznako KN 2008 11 94 (v izvirnem pakiranju z neto maso, ki presega 1 kg) ali 2008 11 98 (v izvirnem pakiranju z neto maso, ki ne presega 1 kg); (v) praženi arašidi, uvrščeni pod oznako KN 2008 11 92 (v izvirnem pakiranju z neto maso, ki presega 1 kg) ali 2008 11 96 (v izvirnem pakiranju z neto maso, ki ne presega 1 kg); ▼M1

(b) Naslednja živila s poreklom ali poslana s Kitajske: (i) arašidi, ki spadajo pod oznako KN 1202 10 90 ali 1202 20 00; (ii) arašidi, ki spadajo pod oznako KN 2008 11 94 (v izvirnem pakiranju z neto maso, ki presega 1 kg) ali 2008 11 98 (v izvirnem pakiranju z neto maso, ki ne presega 1 kg); (iii) praženi arašidi, ki spadajo pod oznako KN 2008 11 92 (v izvirnem pakiranju z neto maso, ki presega 1 kg) ali 2008 11 96 (v izvirnem pakiranju z neto maso, ki ne presega 1 kg);

(c) Naslednja živila s poreklom ali poslana iz Egipta: (i) arašidi, ki spadajo pod oznako KN 1202 10 90 ali 1202 20 00; (ii) arašidi, ki spadajo pod oznako KN 2008 11 94 (v izvirnem pakiranju z neto maso, ki presega 1 kg) ali 2008 11 98 (v izvirnem pakiranju z neto maso, ki ne presega 1 kg); (iii) praženi arašidi, ki spadajo pod oznako KN 2008 11 92 (v izvirnem pakiranju z neto maso, ki presega 1 kg) ali 2008 11 96 (v izvirnem pakiranju z neto maso, ki ne presega 1 kg);

(d) Naslednja živila s poreklom ali poslana iz Irana: (i) pistacije, ki spadajo pod oznako KN 0802 50 00; (ii) pražene pistacije, ki spadajo pod oznako KN 2008 19 13 (v izvirnem pakiranju z neto maso, ki presega 1 kg) in 2008 19 93 (v izvirnem pakiranju z neto maso, ki ne presega 1 kg);

(e) Naslednja živila s poreklom ali poslana iz Turčije: (i) posušene fige, ki spadajo pod oznako KN 0804 20 90; (ii) lešniki (Corylus spp.) v lupini ali oluščeni, ki spadajo pod oznako KN 0802 21 00 ali 0802 22 00; (iii) pistacije, ki spadajo pod oznako KN 0802 50 00; (iv) mešanice oreškov ali suhega sadja, ki spadajo pod oznako KN 0813 50 in vsebujejo fige, lešnike ali pistacije; (v) pasta iz fig in pasta iz lešnikov, ki spadata pod oznako KN 2007 99 98; (vi) lešniki, fige in pistacije, pripravljene ali konzervirane, vključno z mešanicami, ki spadajo pod oznako KN 2008 19; (vii) moka, zdrob in prah iz lešnikov, fig in pistacij, ki spadajo pod oznako KN 1106 30 90; (viii) narezani, nasekljani in drobljeni lešniki;

▼M2

(f) Naslednja živila s poreklom iz Združenih držav Amerike ali poslana iz njih, zajeta v načrt za naključno vzorčenje aflatoksinov, ki ga je maja 2006 uvedel organ „Almond Board of California“ („načrt za naključno vzorčenje aflatoksinov“): (i) mandlji, oluščeni ali neoluščeni, ki spadajo pod oznako KN 0802 11 ali 0802 12; (ii) praženi mandlji, ki spadajo pod oznako KN 2008 19 13 (v izvirnem pakiranju z neto maso, ki presega 1 kg) in 2008 19 93 (v izvirnem pakiranju z neto maso, ki ne presega 1 kg); (iii) mešanice oreškov ali suhega sadja, ki spadajo pod oznako KN 0813 50 in vsebujejo mandlje;

(g) Naslednja živila, uvožena iz Združenih držav Amerike, ki niso zajeta v načrt za naključno vzorčenje aflatoksinov: (i) mandlji, oluščeni ali neoluščeni, ki spadajo pod oznako KN 0802 11 ali 0802 12; (ii) praženi mandlji, ki spadajo pod oznako KN 2008 19 13 (v izvirnem pakiranju z neto maso, ki presega 1 kg) in 2008 19 93 (v izvirnem pakiranju z neto maso, ki ne presega 1 kg); (iii) mešanice oreškov ali suhega sadja, ki spadajo pod oznako KN 0813 50 in vsebujejo mandlje.

▼B

Člen 2

Opredelitve

Za namene te odločbe se uporabljajo opredelitve iz členov 2 in 3 Uredbe (ES) št. 178/2002 in člena 2 Uredbe (ES) št. 882/2004.

„Pooblaščena uvozna mesta“ so samo tista mesta, preko katerih se lahko živila iz člena 1 uvažajo v Skupnost. Izčrpen seznam pooblaščenih uvoznih mest je naveden v Prilogi II.

Člen 3

Rezultati vzorčenja in analiz ter zdravstveno spričevalo

1. Države članice lahko dovolijo uvoz živil iz člena 1 (v nadaljevanju „živila“), če pošiljke spremljajo rezultati vzorčenja in analiz ter zdravstveno spričevalo ( 10 ) v skladu z vzorcem iz Priloge I, ki ga izpolni, podpiše in potrdi pooblaščeni predstavnik:

(a) Ministério da Agricultura, Pecuária e Abastecimento (MAPA) za živila iz Brazilije;

(b) Državne uprave za vhodni-izhodni pregled in karanteno Ljudske republike Kitajske za živila iz Kitajske;

(c) Egipčanskega Ministrstva za kmetijstvo za živila iz Egipta;

(d) Iranskega Ministrstva za zdravje za živila iz Irana;

(e) Generalnega direktorata za zaščito in nadzor Ministrstva za kmetijstvo in podeželje Republike Turčije za živila iz Turčije;

▼M2

(f) Ameriškega kmetijskega ministrstva (USDA) za živila iz Združenih držav Amerike.

▼B

2. Zdravstveno spričevalo iz odstavka 1 za uvoz živil v Skupnost je veljavno samo štiri mesece od datuma njegove izdaje.

▼M1

3. Pristojni organi države članice vnosa zagotovijo preverjanje dokumentov živil, namenjenih za uvoz v Skupnost, da se zagotovi izpolnitev zahteve glede rezultatov vzorčenja in analiz ter zdravstvenega spričevala iz odstavka 1.

▼B

4. Če je ne spremljajo rezultati vzorčenja in analiz ter zdravstveno spričevalo iz odstavka 1, pošiljka živil ne sme vstopiti v Skupnost za nadaljnji tranzit do pooblaščenega uvoznega mesta niti se ne sme uvoziti v Skupnost, ampak se jo mora poslati nazaj v izvorno državo ali jo uničiti.

5. Vzorčenje in analize iz odstavka 1 je treba izvajati v skladu z določbami Uredbe (ES) št. 401/2006.

6. Vsaka pošiljka živil mora biti označena z oznako, ki ustreza oznaki na rezultatih vzorčenja ter analiz in zdravniškem spričevalu iz odstavka 1. Vsaka posamezna vreča ali druga oblika pakiranja pošiljke mora biti označena z navedeno oznako.

▼M1

7. Pristojni organi na mestih vnosa v Skupnost in na pooblaščenih uvoznih mestih izpolnijo skupni dokument o pregledih, opravljenih na živilih, zajetih v Odločbi Komisije 2006/504/ES v skladu s Prilogo III, in potrdijo preglede, opravljene na živilih, zajetih v tej odločbi.

▼M2

8. Z odstopanjem od odstavkov 1 do 6 se pošiljke živil iz točke (g) drugega odstavka člena 1 lahko uvažajo v Skupnost, pri čemer ni potrebno, da jih spremljajo rezultati vzorčenja in analiz ter zdravstveno spričevalo.

▼M3

9. Ta člen se ne uporablja za uvoz arašidov iz točk (a)(iii), (iv) in (v) drugega odstavka člena 1.

▼B

Člen 4

Pooblaščena uvozna mesta v Skupnost

1. Živila se lahko uvažajo v Skupnost samo preko enega od pooblaščenih uvoznih mest, navedenih v Prilogi II.

2. Pristojni organi v vsaki državi članici zagotovijo, da pooblaščena uvozna mesta ( 11 ) iz Priloge II izpolnjujejo naslednje zahteve:

(a) prisotnost usposobljenega osebja za izvajanje uradnega nadzora pri pošiljkah živil;

(b) razpoložljivost podrobnih navodil v zvezi z vzorčenjem in pošiljanjem vzorcev v laboratorij v skladu z določbami iz Priloge I Uredbe (ES) št. 401/2006;

(c) možnost za raztovarjanje in vzorčenje v zaščitenem prostoru na pooblaščenem uvoznem mestu; kadar je treba za izvedbo vzorčenja pošiljko prepeljati, mora obstajati možnost, da je pošiljka živil od pooblaščenega uvoznega mesta pod uradnim nadzorom pristojnega organa;

(d) razpoložljivost skladiščnih prostorov in skladišč za skladiščenje zadržanih pošiljk živil v ustreznih pogojih v obdobju zadržanja med čakanjem na rezultate analiz;

(e) razpoložljivost opreme za raztovarjanje in ustrezne opreme za vzorčenje;

(f) razpoložljivost pooblaščenega uradnega laboratorija ( 12 ) za analizo aflatoksinov, do katerega je vzorce mogoče hitro prepeljati; laboratorij mora imeti ustrezno opremo za mletje za homogeniziranje 10–30 kg vzorcev ( 13 ). Laboratorij mora biti zmožen analizirati vzorce v razumnem času, da bi izpolnil zahtevo glede najdaljšega obdobja zadržanja pošiljk, tj. 15 delovnih dni.

3. Države članice zagotovijo, da imajo nosilci živilske dejavnosti na voljo zadostne človeške vire in logistiko za raztovarjanje pošiljke živil in s tem omogočijo reprezentativno vzorčenje.

Če se vzorčenje ne more reprezentativno izvesti z običajno opremo za vzorčenje, mora subjekt/nosilec živilske dejavnosti pri posebnih prevozih in/ali posebnih oblikah embalaže uradnemu inšpektorju zagotoviti ustrezno opremo.

Člen 5

Uradni nadzor

1. Pred sprostitvijo v prosti pretok iz pooblaščenega uvoznega mesta v Skupnost pristojni organi v vsaki državi članici odvzamejo vzorec za analizo v skladu z določbami iz Priloge I Uredbe (ES) št. 401/2006 iz pošiljk živil za analizo alfatoksina B1 in skupne onesnaženosti z aflatoksini.

2. Vzorčenje za analizo iz odstavka 1 se izvaja za:

▼M3

(a) vsaka pošiljka živil iz Brazilije; razen za arašide iz točk (a)(iii), (iv) in (v) drugega odstavka člena 1, kadar je treba izvesti vzorčenje 50 % takšnih pošiljk arašidov iz Brazilije;

▼B

(b) približno 10 % pošiljk živil iz Kitajske;

(c) približno 20 % pošiljk živil iz Egipta;

(d) vsako pošiljko živil iz Irana;

▼M1

(e) približno 5 % pošiljk za vsako kategorijo lešnikov iz točk (e)(ii), (iv), (v), (vi), (vii) in (viii) drugega odstavka člena 1 ter izdelkov, pridobljenih iz teh lešnikov s poreklom iz Turčije, in približno 10 % pošiljk drugih kategorij živil iz Turčije;

▼M2

(f) približno 5 % pošiljk živil iz Združenih držav Amerike iz točke (f) drugega odstavka člena 1;

(g) vsako pošiljko živil iz Združenih držav Amerike iz točke (g) drugega odstavka člena 1.

▼B

3. Pred sprostitvijo v promet iz pooblaščenega uvoznega mesta v Skupnost se lahko vsako pošiljko živil, ki je predmet vzorčenja in analiz, zadrži največ 15 delovnih dni od trenutka, ko je pošiljka dana v uvoz in fizično na voljo za vzorčenje.

▼M1

Pristojni organi na pooblaščenem uvoznem mestu zagotovijo, da v skladu s Prilogo III izpolnjeni skupni dokument o pregledih, opravljenih na živilih, zajetih v Odločbi Komisije 2006/504/ES, spremljajo rezultati vzorčenja in analiz.

▼B

4. Države članice Komisiji vsake tri mesece predložijo poročilo o vseh rezultatih analiz uradnega nadzora pri pošiljkah živil. To poročilo se predloži v mesecu, ki sledi vsakemu četrtletju (aprila, julija, oktobra in januarja).

Člen 6

Delitev pošiljke

Če pride do delitve pošiljke, spremljajo izvodi zdravstvenega spričevala iz člena 3(1) in uradnega dokumenta iz člen 5(3), ki ga je izdal pristojni organ države članice, na ozemlju katere je prišlo do delitve, vsak del deljene pošiljke, do vključno stopnje prodaje na debelo.

Člen 7

Dodatni pogoji v zvezi z uvozom živil iz Brazilije

1. Analize iz člena 3(1) mora izvajati uradni laboratorij za nadzor glede analize alfatoksinov v živilih iz Brazilije v Belo Horizontu, Brazilija – Laboratório de Controle de Qualidade de Segurança Alimentar – (LACQSA).

2. Pošiljke neoluščenih brazilskih orehov, ki ne izpolnjujejo mejnih vrednosti alfatoksina B1 in skupnega aflatoksina iz Uredbe (ES) št. 466/2001, se lahko vrnejo v izvorno državo, če Ministério da Agricultura, Pecuária e Abastecimento – (MAPA) za vsako posamezno neustrezno pošiljko v pisni obliki zagotovi:

(a) izrecno soglasje za vrnitev zadevne pošiljke in navede oznako pošiljke;

(b) zavezo, da vrnjeno pošiljko od datuma prispetja pod uradni nadzor;

(c) konkretno navedbo o: (i) namembnem kraju vrnjene pošiljke; (ii) predvideni obravnavi vrnjene pošiljke; in (iii) podatkih o izvedbi predvidenega vzorčenja in analize vrnjene pošiljke.

Če pa Ministério da Agricultura, Pecuária e Abastecimento – (MAPA) ne izpolni pogojev iz točk (a), (b) in (c), pristojni organi države članice uvoznice uničijo vse naknadne pošiljke, ki ne izpolnjujejo mejnih vrednosti alfatoksina B1 in skupnega aflatoksina iz Uredbe (ES) št. 466/2001.

▼M3

3. Ta člen se ne uporablja za uvoz arašidov iz točk (a)(iii), (iv) in (v) drugega odstavka člena 1.

▼M2

Člen 7a

Dodatni pogoji v zvezi z uvozom živil iz Združenih držav Amerike

1. V zvezi z uvozi iz Združenih držav Amerike mora analize iz člena 3(1) opraviti uradni laboratorij USDA za analizo aflatoksinov ali laboratorij, ki je v postopku pridobitve dovoljenja s strani USDA in je že akreditiran v skladu standardom EN ISO/IEC 17025.

Če laboratorij še ni bil akreditiran v skladu z zadevnim standardom, mora:

(a) dokazati, da je začel in uresničuje potrebne akreditacijske postopke; ter

(b) zagotoviti zadovoljiva jamstva, da obstajajo sheme nadzora kakovosti za analize aflatoksina, ki jih izvaja.

2. V zdravstvenem spričevalu iz člena 3(1), ki spremlja pošiljke živil iz točke (f) drugega odstavka člena (1), se navede sklic na načrt za naključno vzorčenje aflatoksinov.

▼M2

Člen 8

Stroški, povezani z uvozom živil iz Brazilije, Irana in Združenih držav Amerike

1. Vse stroške, ki nastanejo pri vzorčenju, analizah, skladiščenju in izdaji uradnih spremnih dokumentov ter izvodov zdravstvenega spričevala in spremnih dokumentov v skladu s členoma 3(1) in 5(3) za živila iz Brazilije, Irana in Združenih držav Amerike iz točk (a), (d) in (g) drugega odstavka člena 1, ter za predelana in sestavljena živila, ki so pridobljena ali ki vsebujejo živila iz zadevnih točk, poravna nosilec živilske dejavnosti, ki je odgovoren za pošiljko, ali njegov predstavnik.

2. Vse stroške v zvezi z uradnimi ukrepi, ki jih sprejmejo pristojni organi v zvezi z neustreznostjo pošiljk živil iz točk (a) do (g) drugega odstavka člena 1 ter predelanimi in sestavljenimi živili, ki so pridobljena ali ki vsebujejo živila iz teh točk, poravna nosilec živilske dejavnosti, ki je odgovoren za pošiljko, ali njegov predstavnik.

▼B

Člen 9

Pregled

Ta odločba se ponovno pregleda na podlagi poročil iz člena 5(4) in jamstev, ki jih zagotovijo pristojni organi držav izvoznic živil, ter rezultatov vzorčenja in analiz, ki jih izvajajo države članice, da bi ocenile, ali pogoji iz členov 3, 4, 5, 6, 7 in 8 zagotavljajo zadostno raven varovanja javnega zdravja znotraj Skupnosti in ali so ti še potrebni.

Člen 10

Razveljavitve

Odločbe 2000/49/ES, 2002/79/ES, 2002/80/ES, 2003/493/ES in 2005/85/ES se razveljavijo.

▼M1

Člen 10a

Prehodne določbe

Z odstopanjem od člena 3(1) države članice odobrijo uvoz pošiljk, ki so zapustile izvorno državo pred 1. oktobrom 2006 in ki jih spremlja zdravstveno spričevalo iz Odločbe Komisije 2000/49/ES ( 14 ) v zvezi z živili iz Egipta, Odločbe Komisije 2002/79/ES ( 15 ) v zvezi z živili s Kitajske, Odločbe Komisije 2002/80/ES ( 16 ) v zvezi z živili iz Turčije, Odločbe Komisije 2003/493/ES ( 17 ) v zvezi z živili iz Brazilije in Odločbe Komisije 2005/85/ES ( 18 ) v zvezi z živili iz Irana.

▼B

Člen 11

Uporaba

Ta odločba se uporablja od 1. oktobra 2006.

Države članice sprejmejo in objavijo ukrepe, ki so potrebni za uskladitev s to odločbo. O tem takoj obvestijo Komisijo.

Člen 12

Naslovniki

Ta odločba je naslovljena na države članice.

▼M1









PRILOGA I









PRILOGA II







Seznam pooblaščenih uvoznih mest, preko katerih se lahko živila iz člena 1 uvažajo v Skupnost Država članica Pooblaščena uvozna mesta Belgija Antwerpen/Anvers, Zeebrugge, Brussel/Bruxelles, Aalst/Alost Bolgarija Burgas – letališče Burgas – „West–Fish port“ Letališče – Varna Pristanišče – Varna zahod Pristanišče – Varna Varna – trajektno pristanišče Svilengrad – železniška postaja Kapitan Andreevo Ruse – terminal pristanišče vzhod Letališče – Sofija Carinski urad – Sofija Carinski urad – Plovdiv Češka Celní úřad Praha D5 Danska Vsa danska pristanišča in letališča Nemčija HZA Lörrach – ZA Weil am Rhein–Autobahn, HZA Stuttgart – ZA Flughafen, HZA München – ZA München – Flughafen, HZA Berlin – ZA Dreilinden, HZA Frankfurt (Oder) – ZA Frankfurt (Oder) Autobahn, HZA Frankfurt (Oder) – ZA Forst–Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg–Hafen – ZA Waltershof, HZA Hamburg–Stadt, HZA Itzehoe – ZA Hamburg–Flughafen, HZA Frankfurt–am–Main-Flughafen, HZA Braunschweig – ZA Braunschweig–Broitzem, HZA Hannover – ZA Hannover Nord, HZA Koblenz – ZA Hahn–Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin – Flughafen Schönefeld, HZA Potsdam – ZA Berlin – Flughafen Tegel, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil am Rhein – Schusterinsel, HZA Hamburg–Stadt – ZA Oberelbe, HZA Hamburg–Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Düsseldorf – ZA Düsseldorf Nord, HZA Köln – ZA Köln Niehl, HZA Erfurt – ZA Jena Estonija Vsi estonski carinski uradi Grčija Athina, Pireas, Athina International Airport, Thessaloniki, Volos, Nafplio, Patra, Egion, Iraklion Kritis, Larisa, Ioannina, Katerini, Komotini, Veria, Drama, Serres, Kavala, Xanthi, Alexadroupolis, Rodos Španija Algeciras (Puerto), Alicante (Puerto), Almería (Puerto), Barcelona (Puerto), Bilbao (Puerto), Cádiz (Puerto), Ceuta (Puerto), Las Palmas de Gran Canaria (puerto), Málaga (Puerto), Melilla (Puerto), Sevilla (Puerto), Tarragona (Puerto), Valencia (Puerto), Juan Escoda S.A. – Tarragona (Puerto), Importaco – Valencia (Puerto) Francija Marseille (Bouches–du–Rhone), Le Havre (Seine–Maritime), Rungis MIN (Val–de–Marne), Lyon Chassieu CRD (Rhône), Strasbourg CRD (Bas–Rhin), Lille CRD (Nord), Saint–Nazaire Montoir CRD (Loire–Atlantique), Agen (Lot–et–Garonne), Port de la Pointe des Galets à la Réunion Irska Dublin – pristanišče, Shannon – letališče Italija Ufficio di Sanità, Marittima, Aerea e di Frontiera (USMAF) Bari, Unità Territoriale (UT) Bari USMAF Bologna, UT Ravenna USMAF Brindisi, UT Brindisi USMAF Catania, UT Reggio Calabria USMAF Genova, UT Genova USMAF Genova, UT La Spezia USMAF Genova, UT Savona USMAF Livorno, UT Livorno USMAF Napoli, UT Cagliari USMAF Napoli, UT Napoli USMAF Napoli, UT Salerno USMAF Pescara, UT Ancona USMAF Venezia, UT Trieste, compresa dogana di Fernetti-interporto Monrupino USMAF Venezia, UT Venezia Ciper Pristanišče Limassol, letališče Larnaca Latvija Grebneva – cesta proti Rusiji Terehova – cesta proti Rusiji Pātarnieki – cesta proti Belorusiji Silene – cesta proti Belorusiji Daugavpils – tovorna železniška postaja Rēzekne – tovorna železniška postaja Liepāja – pomorsko pristanišče Ventspils – pomorsko pristanišče Riga – pomorsko pristanišče Riga – letališče Riga Riga – Pošta Latvije Litva Ulica: Kybartai, Lavoriškės, Medininkai, Panemunė, Šalčininkai Letališče: Vilna Pomorska pristanišča: Malkų įlankos, Molo, Pilies Železniški: Kena, Kybartai, Pagėgiai Luksemburg Centre Douanier, Croix de Gasperich, Luxembourg Administration des Douanes et Accises, Bureau Luxembourg–Aéroport, Niederanven Madžarska Ferihegy – Budapest – letališče Záhony – Szabolcs–Szatmár–Bereg – cestni Eperjeske – Szabolcs–Szatmár–Bereg – železniški Röszke – Csongrád – cestni Kelebia – Bács-Kiskun – železniški Letenye – Zala – cestni Gyékényes – Somogy – železniški Mohács – Baranya – pristanišče Vsi madžarski carinski uradi Malta Malta Freeport, Malta International Airport in Grand Harbour Nizozemska Vsa pristanišča in letališča ter mejni prehodi Avstrija Vsi carinski uradi Poljska Bezledy – Warmińsko – Mazurskie – cestni mejni prehod Kuźnica Białostocka – Podlaskie – cestni mejni prehod Bobrowniki – Podlaskie – cestni mejni prehod Koroszczyn – Lubelskie – cestni mejni prehod Dorohusk – Lubelskie – cestni in železniški mejni prehod Gdynia – Pomorskie – pomorski mejni prehod Gdańsk – Pomorskie – pomorski mejni prehod Medyka – Przemyśl – Podkarpackie – železniški mejni prehod Medyka – Podkarpackie – cestni mejni prehod Korczowa – Podkarpackie – cestni mejni prehod Jasionka – Podkarpackie – letališki mejni prehod Szczecin – Zachodnio – Pomorskie – pomorski mejni prehod Świnoujście – Zachodnio – Pomorskie – pomorski mejni prehod Kołobrzeg – Zachodnio – Pomorskie – pomorski mejni prehod Mazowieckie – Letališče Varšava in carinsko skladišče – pod nadzorom PSES Vršava Carinsko skladišče – pod nadzorom PSES Bytom Carinsko skladišče – pod nadzorom PSES Gliwice Carinsko skladišče – pod nadzorom PSES Dąbrowa Górnicza Carinsko skladišče – pod nadzorom PSES Katowice Carinsko skladišče – pod nadzorom PSES Cieszyn 4 carinska skladišča – pod nadzorom PSES Poznań Carinsko skladišče – pod nadzorom PSES Łódź Carinsko skladišče – pod nadzorom PSES Łowicz Carinsko skladišče – pod nadzorom PSES Skierniewice Carinsko skladišče – pod nadzorom PSES Bytów Carinsko skladišče – pod nadzorom PSES Kraków 2 carinski skladišči – pod nadzorom PSES Biała Podlaska Carinsko skladišče – pod nadzorom PSES Bolesławiec 2 carinski skladišči – pod nadzorom PSES Bydgoszcz Portugalska Lisboa, Leixões Sines, Alverca, Riachos, Setúbal, Bodadela, letališče Lizbona, letališče Porto Romunija Pristanišče Constanta Nord Pristanišče Constanta Sud Mednarodno letališče Otopeni Sculeni – cesta Halmeu – cesta Siret – cesta Stamora Moravita – cesta Albita – cesta Slovenija Obrežje – cestni mejni prehod Koper – pomorski mejni prehod Dobova – železniški mejni prehod Brnik – letališki mejni prehod Jelšane – cestni mejni prehod Ljubljana – železniški in cestni mejni prehod Gruškovje – cestni mejni prehod Sežana – železniški in cestni mejni prehod Slovaška Carinski uradi: Banská Bystrica, Bratislava, Košice, Žilina, Nitra, Prešov, Trnava, Trenčín, Čierna nad Tisou Finska Vsi finski carinski uradi Švedska Göteborg, Stockholm, Helsingborg, Landvetter, Arlanda Združeno kraljestvo Belfast, Dover, Felixstowe, letališče Gatwick, Goole, Harwich, letališče Heathrow, Hull, Ipswich, Liverpool, London (vključno s Tilbury, Thamesport in Sheerness), letališče Manchester, Manchester Container Base, Mednarodni tovorni terminal Manchester, Manchester (samo Ellesmere Port), Southampton, Teesport

▼M1









PRILOGA III